Document ID: /roh_data/filtered/fineweb-2-filterrobots_roh.jsonl.gz/65054

Intant nu riva amo ingün Capricorn a Scuol. A partir da l’on 2023 dessan però eir l’Engiadina e la Surselva profitar dal plü nouv e modern tren da la Viafier retica (fotografia: mad).
La Viafier retica es vi da rimplazzar seis trens. I’ls contuorns da Cuoira e sülla lingia da l’Alvra circulescha fingià il material nouv e modern – per part eir il model risch nouv: il «Capricorn». L’Engiadina e la Surselva invezza as ston cuntantar intant amo culs vaguns vegls.